Tá an deis chéanna ag Carna-Caiseal fanacht sa ghrád Idirmheánach i nGaillimh chomh maith. Murach gur bhuaigh siad a gcluiche i gcoinne Bhaile Liam an deireadh seachtaine seo, is i measc na sóisear a bheadh fir na Gaeltachta ag imirt in 2019 ach nuair a tháinig an crú ar an tairne rinne siad an beart. Bua 2-10 in aghaidh 0-11 a bhí acu agus ba iad Seosamh Seoighe agus Seosamh Ó Cathasaigh a fuair na cúil chinniúnacha dóibh. Gach seans go mbeidh ar Charna-Caiseal cluiche amháin eile, i gcoinne Chill Choirín/Cluain Bheirn nó in aghaidh Bhaile Átha an Rí, a bhuachan más leo fanacht sa ghrád idirmheánach.